สลด ศพทารกแรกคลอด ทิ้งกลางบ่อขยะ แม่เมียนมา อ้าง คลอดลูกแล้วตาย 
ศพทารกแรกคลอด ยัดใส่ถุงพลาสติกทิ้งไว้ที่บ่อขยะ เทศบาลนครหาดใหญ่ คาด ถูกทำแท้ง สลดรก สายสะดือยังไม่ตัด ล่าสุดเจอตัวแม่และพ่อเด็กแล้ว เป็นชาวเมียนมา อ้าง ลูกคลอดออกมาแล้วตาย ตกใจทำอะไรไม่ถูกเลยเอาไปทิ้ง ,เมื่อเวลา 07.00 น. วันที่ 30 ม.ค.62 ร.ต.อ.วัลลภ สุภาไชยกิจ รองสารวัตรสอบสวน สภ.หาดใหญ่ จ.สงขลา พบศพเด็กทารกถูกนำใส่ถุงมาทิ้งไว้ที่บ่อขยะของเทศบาลนครหาดใหญ่ ตั้งอยู่บริเวณ หมู่ 1 ต.ควนลัง อ.หาดใหญ่ จ.สงขลา หลังจากลงพื้นที่ไปตรวจสอบพร้อมด้วย พ.ต.ท.ฉัตรชัย บำรุงกรณ์ รอง ผกก.สส. สภ.หาดใหญ่ และตำรวจชุดสืบสวน สภ.หาดใหญ่ หน่วยกู้ชีพเทศบาลเมืองควนลัง ลงพื้นที่ไปตรวจสอบ,พบว่าเป็นศพเด็กทารกเพศชายเพิ่งคลอด ร่างกายเปลือยเปล่าถูกใส่ไว้ในถุงพลาสติกสีแดงและใส่ถุงดำอีกชั้น สภาพยังมีรกและยังไม่ตัดสายสะดือ อายุประมาณ 7 เดือนและคาดว่าน่าจะคลอดด้วยวิธีการทำแท้ง,จากการสอบถาม นางศิริพร ไชยทัด อายุ 48 ปี คนหาของเก่าบอกว่า พบถุงดำใบนี้ระหว่างที่กำลังคุ้ยหาของเก่าและใช้มีดกรีด ทีแรกคิดว่าเป็นซากสัตว์จึงเรียกให้แฟนมาดูก็พบว่าเป็นศพเด็กทารกจึงรีบแจ้งให้เจ้าหน้าที่ทราบ,ด้านตำรวจชุดสืบสวนได้ตรวจสอบภาพจากกล้องวงจรปิดในละแวกใกล้เคียงตามเส้นทางบริเวณบ่อขยะ พบว่าเมื่อช่วงดึกมีผู้ชายนำถุงขยะมาทิ้งไว้และพาออกมาจากโรงงานแห่งหนึ่งใกล้กับบ่อขยะซึ่งน่าจะเป็นถุงที่ใส่ศพทารก และเป็นไปได้ว่าอาจจะเป็นลูกของกลุ่มแรงงานต่างด้าวที่ท้องโดยไม่พร้อมและทำแท้งแล้วนำศพมาทิ้งบ่อขยะ ซึ่งตำรวจกำลังเร่งสืบสวนหาพ่อแม่ใจร้ายรายนี้เพื่อมาดำเนินคดีตามกฎหมายต่อไป.,ล่าสุด ตำรวจชุดสืบสวน สภ.หาดใหญ่ พร้อมหน่วยกู้ชีพเทศบาลเมืองควนลัง ได้เข้าไปตรวจสอบภายในบ้านพักคนงานซึ่งอยู่ภายในโรงงานแห่งนี้ ก็รู้ตัวผู้ที่เป็นแม่เด็กแล้ว ทราบชื่อ นาง KAY THI OO อายุ30 ปี ชาวเมียนมา และจากการสอบถามก็ยอมรับสารภาพว่า เป็นแม่ของทารกคนนี้จริง และเป็นคนที่นำศพไปทิ้งถังขยะ,จากการตรวจสอบภายในห้องพัก ยังพบผ้านวมเปื้อนเลือด จึงเก็บไว้เป็นหลักฐานและนำตัวไปสอบสวนที่สภ.หาดใหญ่ พร้อมกับผู้เป็นพ่อ ซึ่งทำงานอยู่ในโรงงานเดียวกัน โดย นาง KAY THI OO อายุ30 ปี เล่าว่า เมื่อเวลาประมาณ 4 โมงเย็นเมื่อวานนี้ ได้เจ็บท้องคลอดกระทันหัน และคลอดลูกออกมาที่ห้องพักซึ่งช่วงเกิดเหตุอยู่คนเดียว แต่หลังคลอดออกมาเด็กนอนแน่นิ่ง ไม่มีเสียงร้อง และพบว่า เสียชีวิตจกตกใจและกลัวทำอะไรไม่ถูก และนำร่างเด็กห่อผ้านำมาทิ้งในถังขยะภายในโรงงาน ,ด้าน ร.ต.อ.วัลลภ สุภาไชยกิจ รองสารวัตรสอบสวน สภ.หาดใหญ่ เปิดเผยว่า ในทางคดีต้องรอผลการชันสูตรศพจากแพทย์ว่าเด็กเสียชีวิตตั้งแต่อยู่ในท้อง หรือเสียชีวิตหลังจากที่คลอดออกมาแล้ว ขณะนี้เพียงแต่เรียกตัวมาสอบสวนในรายละเอียดยังไม่แจ้งข้อหาหรือเอาผิดใดๆ และเจ้าหน้าที่ไม่ได้ควบคุมตัวแต่อย่างใด โดยให้นายจ้างมารับตัวกลับไปและรอจนกว่า ผลการชันสูตรสาเหตุการเสียชีวิตของแพทย์จะออกมาซึ่งต้องใช้เวลาราว 2 อาทิตย์,จากการสอบถามผ่านล่าม ทราบว่า นาง KAY THI OO อายุ30 ปี มีสามีเป็นชาวเมียนมา ซึ่งทำงานอยู่ในโรงงานเดียวกันแต่แยกกันอยู่ และมีลูกมาแล้ว 1 คน อายุ 9 ปี อยู่ที่เมียนมา ลูกคนนี้ เป็นคนที่2
ศพทารกแรกคลอด ยัดใส่ถุงพลาสติกทิ้งไว้ที่บ่อขยะ เทศบาลนครหาดใหญ่ คาด ถูกทำแท้ง สลดรก สายสะดือยังไม่ตัด ล่าสุดเจอตัวแม่และพ่อเด็กแล้ว เป็นชาวเมียนมา อ้างลูกคลอดออกมาแล้วตาย ตกใจทำอะไรไม่ถูก
ศพทารก,ทิ้งบ่อขยะ,ใส่ถุงพลาสติก,เทศบาลนครหาดใหญ่,ยังไม่ตัดสายสะดือ,ข่าวทั่วไป